Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 265

1. A magyar állam és polgárai 1.1. Magyarország a Habsburg Birodalomban Út a polgári Magyarország megteremtése felé 1. Értelmezd a Pragmatica Sanctiot a Habsburg és a magyar érdekek alapján! Érdekek ütköztetése: sérelmek és előnyök. 2. Vitassuk meg, hogy II. József rendeletei közül melyiket támogatnád vagy módosítanád! 3. Ismertessük csoportmunkában Széchenyi és Kossuth politikai elveit, elképzeléseit! 4. Vitassuk meg Széchenyi és Kossuth politikai állásfoglalását a Habsburg Birodalomhoz fűződő viszonyunkról! 5. Készíts felhívást, toborzó beszédet vagy plakátot „Veszélyben a haza” címmel! 6. Készíts tablót a honvédtábornokokról! 7. Írj fogalmazást: „Kossuth katonája voltam” címmel! 2006/79/II. szám 1.2. Polgári Magyarország 1. Dolgozzuk fel és értelmezzük Deák Ferenc ’Húsvéti cikke’ alapján a magyar politikai álláspontot a kiegyezéssel kapcsolatban! 2. Készítsetek fogalmazást „Országgyűlési képviselő voltam 1867 után” címmel! 3. Vitassuk meg, hogyan ítélték meg a múltban és a jelenben a kiegyezést! 1.3. Királyság - kormányzóval 1. Csoportmunkában dolgozzuk fel a korszak kiemelkedő személyiségeinek portréját! 2. Vitassuk meg korabeli vélemények és újságcikkek alapján a trianoni békeszerződés társadalmi, politikai következményeit! 3. Készítsünk tablót a két világháború közötti időszak művészeti irányzatairól! 4. Állítsunk össze tablót a korabeli zsidóság hétköznapjairól, szokásairól! 1.4. Diktatúra és népköztársaság 1. Modellezzünk egy koncepciós pert a politikai érdekek és a valóság ütköztetésével! 2. Készítsünk helytörténeti tablót az 1956-os forradalom helyszíneiről és eseményeiről! 3. Gyűjtsünk korabeli plakátokat és hétköznapi tárgyakat a hatvanas évekből! 4. Mutassuk be Kádár János politikai életútját pozitív és negatív értelmezések alapján! 5. Készíts jövőképet Magyarországról az 1989 pártprogramok alapján! 1.5. A magyar állam, a Magyar Köztársaság 1. Készítsünk a diákok jogairól országgyűlési felszólalást! 2. Válasszuk meg az osztályból a Diákönkormányzat tagjait az előre elkészített programjuk alapján! 3. Készítsünk tablót a magyar kormány tagjairól és a legfőbb közjogi méltóságokról! 4. Nyújts be kérvényt lakókörzeted parkosítása miatt az önkormányzathoz! 5. Legyél az ügyvédje az iskolában dohányzó osztálytársadnak! 1.6. Emberi és állampolgári jogok, kötelességek 1. Írj önéletrajzot „Húsz év múlva” címmel! 2. Készíts fogalmazást „Családi munkamegosztás 2030-ban” címmel! 3. Készíts tablót az erdélyi/szlovákiai/újvidéki magyarság kulturális életéről! 4. Vitassuk meg a cigányság társadalmi és kulturális szerepét! 5. Készítsük el az iskolai házirend alapján a diákok jogait és kötelességeit!

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes